ŽMOGIŠKŲJŲ IŠTEKLIŲ VALDYMO KONSULTACINIŲ PASLAUGŲ TEIKIMO SUTARTIS

2025 m.                    d. Nr. 
Vilnius
[	] juridinio asmens kodas [	], adresas [	], Vilnius, atstovaujama [		], veikiančio pagal [		] (toliau – Paslaugų teikėjas), 
Lietuvos Respublikos energetikos ministerija, juridinio asmens kodas 302308327, adresas _________, atstovaujama [	], veikiančio pagal Lietuvos Respublikos energetikos ministerijos darbo reglamentą ir [	] (toliau – Užsakovas arba Perkančioji organizacija), 
ir AB „KN Energies“, juridinio asmens kodas 110648893, adresas Burių g. 19, Klaipėda, [	](toliau – Mokėtojas),
abi kartu toliau vadinami Šalimis, o kiekviena atskirai – Šalimi, sudarė šią sutartį (toliau – Sutartis).

1. SUTARTIES OBJEKTAS IR DALYKAS

1.1 Šia Sutartimi Paslaugų teikėjas įsipareigoja, vadovaudamasis Sutartyje ir Sutarties priede Nr. 1 nustatytomis sąlygomis ir tvarka, teikti žmogiškųjų išteklių valdymo konsultacines paslaugas: 4 nepriklausomų valdybos narių paieškos, atrankos bei vertinimo paslaugos (toliau – Paslaugos).
1.2  Už tinkamai suteiktas Paslaugas bus atsiskaitoma Sutarties 3 skyriuje nustatytomis sąlygomis ir tvarka.
1.3 Paslaugų turinys, apimtys ir kiti reikalavimai teikiamoms Paslaugoms nurodyti Sutarties priede Nr. 1.


2. SUTARTIES ŠALIŲ TEISĖS IR PAREIGOS

2.1 Paslaugų teikėjas įsipareigoja: 
2.1.1. šioje Sutartyje ir Sutarties priede Nr. 1 nustatytomis sąlygomis ir terminais, laikydamasis Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo (toliau – Aprašas), patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“ ir kitų teisės aktų reikalavimų bei Perkančiosios organizacijos raštiškų nurodymų, suteikti Sutarties 1.1 papunktyje nurodytas Paslaugas;
2.1.2. Paslaugas teikti vadovaudamasis geriausiai visuotinai pripažintais tokių paslaugų teikimo profesiniais, techniniais standartais ir praktika, panaudodamas visus reikiamus įgūdžius ir žinias;
2.1.3. laikyti paslaptyje ir saugoti visą Paslaugų teikimo metu gaunamą konfidencialią informaciją ir jos nenaudoti jokiems kitiems su šia Sutartimi nesusijusiems tikslams, nepaisant to, kokia forma informacija buvo pateikta arba parengta;
2.1.4. laikytis Aprašo 19.2 papunkčio nuostatų ir užtikrinti, kad visi asmens duomenys, gaunami atrankos procedūros vykdymo tikslais, bus tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas), ir Lietuvos Respublikos asmens duomenų teisinės apsaugos įstatymu;
2.1.5. teikdamas Paslaugas nuolat bendradarbiauti su Perkančiąja organizacija ir jos paskirtais atsakingais asmenimis, konsultuotis bei reikalauti visos reikalingos informacijos Paslaugoms teikti. Perkančiosios organizacijos atsakingiems darbuotojams, nurodytiems Sutarties 10.4 papunktyje, nepateikus reikalingos informacijos, nesikonsultuojant su Paslaugų teikėju ar kita forma nebendradarbiaujant vykdant šią Sutartį, nedelsiant informuoti raštu Perkančiąją organizaciją bendraisiais Perkančiosios organizacijos kontaktais;
2.1.6. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Paslaugų teikėjas garantuoja Perkančiajai organizacijai ar trečiajai šaliai nuostolių atlyginimą, jei Paslaugų teikėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;
2.1.7. nedelsiant raštu bendraisiais Perkančiosios organizacijos kontaktais informuoti apie bet kurias aplinkybes, kurios trukdo ar gali sutrukdyti Paslaugų teikėjui suteikti Paslaugas nustatytais terminais, įskaitant ir atvejus, kai Perkančiosios organizacijos atsakingi darbuotojai nepateikia šios Sutarties vykdymui reikalingos informacijos.  Jei Paslaugų teikėjas laiku neinformuoja Perkančiosios organizacijos apie aplinkybes, dėl kurių negali būti suteiktos Paslaugos ir dėl šių aplinkybių praleidžia Sutarties įvykdymo terminus, laikoma, kad terminai praleisti dėl Paslaugų teikėjo kaltės;
2.1.8. Perkančiosios organizacijos reikalavimu, savo sąskaita ir per Sutartyje ir (ar) Perkančiosios organizacijos nurodytą terminą ištaisyti visus nurodytus trūkumus, susijusius su Paslaugų teikimu; 
2.1.9. vykdyti kitas Sutartyje, jos prieduose, Apraše ir kituose teisės aktuose nustatytas pareigas;
2.1.10. jei 6 (šešių) mėnesių laikotarpiu veiklos sutartis su Perkančiosios organizacijos pasirinktu kandidatu pasibaigia ne dėl Mokėtojo ir ne dėl Perkančiosios organizacijos kaltės, Paslaugų teikėjas įsipareigoja pakartotinai atlikti naujo tinkamo kandidato paiešką, nereikalaudamas papildomo apmokėjimo su sąlyga, kad Perkančioji organizacija dėl to kreipiasi į Paslaugų teikėją ne vėliau kaip 1 (vieną) mėnesį nuo Sutarties nutraukimo. Jei per nurodytą laiką Perkančioji organizacija nepareikalauja surasti ir atrinkti kito kandidato, laikoma, kad Paslaugų teikėjas pilnai įvykdė savo įsipareigojimus pagal šią Sutartį. Pakartotinai atrinktam kandidatui šiame papunktyje nurodytas 6 mėnesių laikotarpis netaikomas.
2.2. Paslaugų teikėjas turi teisę:
2.2.1. už tinkamai suteiktas paslaugas gauti Sutartyje nustatytą Paslaugų kainą;
2.2.2. gauti visą techninę ir kitą informaciją, reikalingą tinkamam šios Sutarties vykdymu;
2.2.3. kilus neaiškumams dėl šios Sutarties ar Sutarties priede Nr. 1 reikalavimų turinio ir apimties, gauti išsamius Perkančiosios organizacijos paaiškinimus;
2.2.4. turi kitas Sutartyje, jos prieduose ir teisės aktuose nustatytas teises.
2.3. Užsakovas įsipareigoja:
2.3.1. Paslaugų teikėjui sudaryti Paslaugų teikimui būtinas sąlygas, kurios priklauso nuo Perkančiosios organizacijos, bendradarbiauti su Paslaugų teikėju bei suteikti informaciją, reikalingą tinkamam Sutarties įvykdymui;
2.3.2. įvertinti Paslaugų teikėjo suteiktas Paslaugas ir Sutartyje nustatytais terminais bei sąlygomis teikti Paslaugų teikėjui pastabas ir pasiūlymus dėl suteiktų Paslaugų, rezultatų;
2.3.3. priimti bei apmokėti už kokybiškai ir laiku suteiktas Paslaugas;
2.3.4. vykdyti kitas Sutartyje ir teisės aktuose nustatytas pareigas.
2.4. Užsakovas turi teisę:
2.4.1. reikalauti Paslaugų teikėjo ištaisyti nustatytus Sutarties vykdymo trūkumus;
2.4.2. reikalauti Paslaugų teikėjo pateikti informaciją apie Paslaugų teikimo eigą;
2.4.3. teikti Paslaugų teikėjui nurodymus ir pateikti papildomus dokumentus ar kitą informaciją;
2.4.4. turi kitas Sutartyje ir teisės aktuose nustatytas teises.
2.5. Mokėtojas įsipareigoja apmokėti už tinkamai ir laiku Paslaugų teikėjo suteiktas ir Užsakovo priimtas paslaugas Sutarties 3 ir 4 skyriuose nustatyta tvarka.


3. SUTARTIES KAINA IR MOKĖJIMO UŽ PASLAUGAS TVARKA

3.1. Sutarties kaina nustatoma pagal fiksuotos kainos kainodaros taisyklę.
3.2. Sutarties kaina yra [		] .
3.3. Į kainą įskaičiuoti visi mokesčiai bei kitos su Paslaugų teikimu susijusios Paslaugų teikėjo išlaidos. 
3.4. Sutarties 3.2 papunktyje nurodyta Sutarties kaina gali būti perskaičiuojama (ją didinant arba mažinant) dėl:
3.4.1.  teisės aktų reikalavimu pasikeitusio PVM;
3.4.2.  kainų lygio kitimo.
3.5. Jeigu Sutarties vykdymo metu pasikeičia (padidėja arba sumažėja) PVM tarifas, Paslaugų kaina su pridėtinės vertės mokesčiu atitinkamai didinama arba mažinama. Perskaičiavimas įforminamas Sutarties pakeitimu, kuris tampa neatskiriama Sutarties dalimi. Perskaičiuota Paslaugų kaina taikoma už tą Paslaugų dalį, už kurią PVM sąskaita-faktūra išrašoma galiojant naujam PVM. Jeigu Paslaugų kainos perskaičiavimą dėl pasikeitusio (padidėjusio ar sumažėjusio) PVM inicijuoja Paslaugų teikėjas, jis turi raštu kreiptis į Užsakovą ir pateikti konkrečius skaičiavimus dėl pasikeitusio PVM įtakos Paslaugų kainai. Užsakovas taip pat turi teisę inicijuoti Paslaugų kainos perskaičiavimą dėl pasikeitusio PVM ta pačia tvarka.
3.6. Pasikeitus PVM tarifui, Paslaugų kaina perskaičiuojama pagal šią formulę: 



 – perskaičiuota Paslaugų kaina (su PVM)

 – Paslaugų kaina (su PVM) iki perskaičiavimo

 – senas PVM tarifas (procentais)

 – naujas PVM tarifas (procentais)
3.7. Paslaugų kaina dėl kainų lygio kitimo gali būti didinama arba mažinama. Bet kuri Sutarties Šalis Sutarties galiojimo laikotarpiu turi teisę inicijuoti Paslaugų kainos perskaičiavimą ne anksčiau kaip po 6 (šešių) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį papunktį dienos).
3.8. Paslaugų kainos perskaičiavimas dėl kainų lygio kitimo atliekamas žemiau nustatyta tvarka:
3.8.1 Paslaugų kaina (EUR be PVM) Sutarties galiojimo laikotarpiu galės būti perskaičiuojama ir keičiama, jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis, buvo didesnė nei 5 (penki) proc. arba mažesnė nei -5 (penki) proc. Paslaugų kainos perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti kainą. Paslaugų kaina perskaičiuojama pagal žemiau pateiktą formulę:

Cpn = Sn  x (1 + I  / 100), kur 

Cpn – perskaičiuota kaina; 
Sn – Sutartyje numatyta Paslaugų kaina; 
I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas). 

Duomenų šaltinis – http://www.stat.gov.lt , Pagrindiniai Lietuvos Respublikos rodikliai. 

3.8.2. Perskaičiuota Paslaugų kaina įsigalioja nuo Sutarties Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Paslaugų daliai, kuri suteikta po susitarimo dėl Paslaugų kainos perskaičiavimo pasirašymo dienos. Už Paslaugas, suteiktas iki susitarimo dėl Paslaugų kainos perskaičiavimo pasirašymo dienos, Mokėtojas apmoka taikant iki tol galiojusią kainą, o už Paslaugas, užsakytas po susitarimo pasirašymo dienos, Paslaugų teikėjui bus apmokama taikant naują kainą.
3.9. Mokėtojas už Sutartyje nustatytu terminu suteiktas Paslaugas, atitinkančias Sutartyje ir jos prieduose nustatytus reikalavimus, sumoka Paslaugų teikėjui paslaugų kainą, nurodytą Sutarties 3.2 papunktyje.
3.10. Apmokėjimas už suteiktas Paslaugas bus atliekamas sumokant visą Sutarties sumą, po patvirtinimo, kad Sutartyje numatytos Paslaugos suteiktos tinkamai ir visa apimtimi  bei apmokant Paslaugų teikėjo SABIS priemonėmis pateiktą PVM sąskaitą-faktūrą ne vėliau kaip per 30 kalendorinių dienų po jos gavimo dienos.
3.11. Visos mokėtinos sumos mokamos pavedimu į Paslaugų teikėjo Sutartyje nurodytą banko sąskaitą. Apie banko sąskaitos pasikeitimus Paslaugų teikėjas raštu privalo nedelsdamas, bet ne vėliau kaip per 5 (penkias) darbo dienas nuo banko sąskaitos pasikeitimo dienos, informuoti Perkančiąją organizaciją ir Mokėtoją.
3.12. Visais atvejais atsiskaitoma tik už faktiškai suteiktas Paslaugas. Faktiškai suteiktomis Paslaugomis laikomos Paslaugos, kurios atliktos taip, kaip numatyta Sutartyje. Jei Paslaugos suteiktos ne visa apimtimi, tokios Paslaugos nelaikomos faktiškai suteiktomis, nepriklausomai nuo to, kiek Paslaugų teikėjas patyrė sąnaudų joms teikti, išskyrus atvejus, kai Sutartis nutraukiama dėl Perkančiosios organizacijos kaltės. Kai Sutartis nutraukiama dėl Perkančiosios organizacijos kaltės, Paslaugų teikėjas turi teisę reikalauti atsiskaityti ir už nebaigtas atlikti Paslaugas, proporcingai jų baigtumui.

4. PASLAUGŲ TEIKIMO, PERDAVIMO IR ATSISKAITYMO TVARKA

4.1. Visų Paslaugų atlikimo terminai nustatomi Sutarties priede Nr. 1 ir Apraše. 
4.2. Paslaugų teikėjas, vadovaudamasis Aprašu, šia Sutartimi ir Sutarties priedu Nr. 1, suteikęs Paslaugas, pateikia Perkančiajai organizacijai tinkamai parengtą Paslaugų suteikimą patvirtinantį dokumentą – sąskaitą-faktūrą. 
4.3. Perkančioji organizacija, gavusi Sutarties 4.2 papunktyje nurodytą sąskaitą-faktūrą, per 3 (tris) darbo dienas nuo sąskaitos-faktūros gavimo dienos elektroniniu paštu patvirtina, kad Sutartyje numatytos Paslaugos suteiktos tinkamai ir visa apimtimi. 
4.4. Jeigu Paslaugos yra suteiktos netinkamai, Perkančioji organizacija ne vėliau kaip per 5 (penkias) darbo dienas nuo sąskaitos-faktūros gavimo dienos elektroniniu paštu informuoja Paslaugų teikėją apie trūkumus. Paslaugų teikėjas įsipareigoja savo lėšomis ištaisyti visus Perkančiosios organizacijos nurodytus trūkumus ne vėliau kaip per 5 (penkias) darbo dienas nuo pranešimo apie trūkumus gavimo dienos, nebent Perkančioji organizacija nustatytų kitą terminą.
4.5. Laikoma, kad Paslaugos suteiktos netinkamai, kai Paslaugų teikėjas per Sutartyje nustatytą terminą nesuteikia arba nekokybiškai suteikia Paslaugas, arba, jeigu nustatytu terminu suteikia Paslaugas, tačiau jų turinys neatitinka reikalavimų, nustatytų Sutartyje,  ir (ar) Paslaugų teikėjas per Perkančiosios organizacijos nustatytą terminą nepašalina nurodytų visų trūkumų arba juos pašalina, tačiau ne visa apimtimi ir (ar) ne pagal Perkančiosios organizacijos nurodytus reikalavimus.
4.6. Paslaugų teikėjas, gavęs Sutarties 4.3 papunktyje nurodytą Užsakovo patvirtinimą, kad Sutartyje numatytos Paslaugos suteiktos tinkamai ir visa apimtimi, per 3 darbo dienas sąskaitą-faktūrą SABIS priemonėmis pateikia Užsakovui. Užsakovas gautą sąskaitą-faktūrą per 2 darbo dienas perduoda Mokėtojui apmokėti.
4.7. Mokėtojas, apmokėjimą už suteiktas Paslaugas vykdo Sutarties 3.10 papunktyje nustatyta tvarka.

5. SUTARTIES GALIOJIMO TERMINAS, SUTARTIES KEITIMO IR NUTRAUKIMO TVARKA

5.1. Sutartis įsigalioja, kai ją pasirašo visos Sutarties šalys ir galioja iki visiško Šalių įsipareigojimų įvykdymo, bet ne ilgiau kaip 8 mėnesius.
5.2. Sutarties sąlygos Sutarties galiojimo laikotarpiu negali būti keičiamos, išskyrus tokias sąlygas, kurias pakeitus nebūtų pažeisti Lietuvos Respublikos viešųjų pirkimų įstatymo 17 straipsnyje nustatyti principai ir tikslai. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo aptartos viešojo pirkimo sąlygose. Tais atvejais, kai Sutarties sąlygų keitimo būtinybės nebuvo įmanoma numatyti rengiant viešojo pirkimo sąlygas ir Sutarties sudarymo metu, Sutarties Šalys gali keisti tik neesmines Sutarties sąlygas.
5.3. Sutartis keičiama ir pildoma tik raštišku Šalių susitarimu. Sutarties pakeitimai ir papildymai įsigalioja nuo jų pasirašymo momento ir laikomi neatskiriama Sutarties dalimi. 
5.4. Sutartis gali būti nutraukta raštišku Šalių susitarimu.
5.5. Užsakovas turi teisę vienašališkai nutraukti šią Sutartį prieš terminą šiais atvejais:
5.5.1. kai Paslaugų teikėjas arba Mokėtojas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
5.5.2. kai keičiasi Paslaugų teikėjo arba Mokėtojo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
5.5.3. kai Paslaugų teikėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;
5.5.4. kai Paslaugų teikėjas sudaro subtiekimo sutartį be Užsakovo sutikimo.
5.5.5. kai Paslaugų teikėjas nesilaiko Sutarties įvykdymo terminų ir vėluoja suteikti Sutartyje numatytas Paslaugas ilgiau kaip 30 dienų;
5.5.6. dėl kitokio pobūdžio neveikimo, trukdančio vykdyti Sutartį, kai tai gali turėti reikšmingos įtakos Užsakovo ir Mokėtojo interesams;
5.5.7. Viešųjų pirkimų įstatymo 90 straipsnyje nustatytais atvejais.
5.6. Paslaugų teikėjas turi teisę vienašališkai nutraukti šią Sutartį prieš terminą šiais atvejais:
5.6.1. kai Mokėtojas ilgiau kaip 30 kalendorinių dienų nevykdo ar netinkamai vykdo savo įsipareigojimus, numatytus Sutarties 3.10 ir 3.11 papunkčiuose. Ši Sutarties nuostata netaikoma, kai Mokėtojas sulaiko mokėjimus dėl netinkamo sutartinių įsipareigojimų vykdymo;
5.6.2. kai Užsakovas ar Mokėtojas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.
5.7. Šalis, ketinanti vienašališkai nutraukti Sutartį, prieš 14 (keturiolika) dienų raštu praneša kitoms Šalims apie savo ketinimus ir nustato ne trumpesnį nei 5 (penkių) darbo dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo termino pasibaigimo dienos.
5.8. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.


6. SUTARTIES PAŽEIDIMAS IR ŠALIŲ ATSAKOMYBĖS SĄLYGOS
6.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
6.2. Vienai Sutarties Šaliai pažeidus Sutartį, nukentėjusios Šalys turi teisę:
6.2.1. reikalauti kitos Šalies vykdyti sutartinius įsipareigojimus;
6.2.2. reikalauti atlyginti nuostolius;
6.2.3. reikalauti sumokėti Sutartimi nustatytus delspinigius;
6.2.4. nutraukti Sutartį joje nustatyta tvarka;
6.2.5. taikyti kitus Lietuvos Respublikos teisės aktų nustatytus teisių gynimo būdus.
6.3. Paslaugų teikėjui praleidus šios Sutarties priede Nr. 1 nurodytus terminus, Mokėtojas turi teisę reikalauti iš Paslaugų teikėjo 0,02% delspinigių už kiekvieną praleistą dieną skaičiuojant nuo Sutarties vertės.
6.4. Mokėtojui praleidus šios Sutarties 3.10 papunktyje nustatytą terminą, Paslaugų teikėjas turi teisę reikalauti iš Mokėtojo 0,02% delspinigių už kiekvieną praleistą dieną nuo laiku nesumokėtos sumos.
6.5. Jeigu Sutartis nutraukiama dėl to, kad Paslaugų teikėjas ją pažeidė, nuostoliai, Mokėtojo patirti dėl Sutarties nutraukimo, išieškomi išskaičiuojant juos iš Paslaugų teikėjui mokėtinų sumų, tiek, kiek šių nuostolių nepadengia Sutarties įvykdymo užtikrinimas. Nuostolių dydis negali viršyti šios Sutarties 3.2 papunktyje nustatytos bendros Paslaugų Sutarties kainos, išskyrus pareigą atlyginti nuostolius, padarytus dėl Paslaugų teikėjo tyčios, neveikimo ar didelio neatsargumo.

7. NENUGALIMA JĖGA (FORCE MAJEURE)
7.1. Nė viena iš Sutarties Šalių neatsako už prisiimtų įsipareigojimų visišką ar dalinį neįvykdymą, jeigu ji įrodo, kad įsipareigojimų neįvykdė dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad protingomis pastangomis negalėjo užkirsti kelio šių aplinkybių ar jų pasekmių atsiradimui (Force majeure).
7.2. Nenugalimos jėgos aplinkybėmis yra laikomos aplinkybės, nurodytos Lietuvos Respublikos civiliniame kodekse ir Atleidimo nuo atsakomybės esant nenugalimos jėgos aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos aplinkybėms taisyklių patvirtinimo“.
7.3. Jeigu nenugalimos jėgos aplinkybės tęsiasi ilgiau kaip 3 (tris) mėnesius nuo pranešimo apie jas gavimo dienos, Šalys rašytiniu susitarimu gali nutraukti šią Sutartį. 

8. SUTARTIES AIŠKINIMAS

8.1. Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai.
8.2. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.
8.3. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.
8.4. Sutartis aiškinama pagal Lietuvos Respublikos teisę.


9. KONFIDENCIALUMAS

9.1.  Sutarties turinį sudaranti ir (ar) su ja susijusi informacija, taip pat šios Sutarties vykdymo metu Šalių viena kitai tiek sąmoningai, tiek atsitiktinai atskleista bet kokia kita informacija yra konfidenciali. Ši informacija tiek Sutarties galiojimo laikotarpiu, tiek Sutarčiai pasibaigus, tretiesiems asmenims gali būti atskleista tik tiek, kiek toks informacijos atskleidimas yra būtinas šios Sutarties tinkamam vykdymui.
9.2. Konfidencialumo įsipareigojimo pažeidimu nelaikoma, jeigu konfidenciali informacija atskleidžiama valstybės institucijoms, kai to reikalauja teisės aktai, Šalių advokatams, auditoriams, kurie ex officio yra įpareigoti išlaikyti informacijos konfidencialumą, iš anksto apie tai informavus kitą Šalį.

10. BAIGIAMOSIOS NUOSTATOS 

10.1. Ši Sutartis sudaroma lietuvių kalba ir pasirašoma kvalifikuotu elektroniniu parašu.
10.2. Tarp Šalių kylantys ginčai sprendžiami derybų keliu. Šalims nepavykus susitarti, ginčas nagrinėjamas Lietuvos Respublikos teisės aktuose nustatyta tvarka, taikant Lietuvos Respublikos įstatymus ir kitus norminius teisės aktus. 
10.3. Visi rašytiniai pranešimai, vienos iš Šalių skirti kitai Šaliai, laikomi atlikti tinkamu būdu, jei buvo adresuoti šioje Sutartyje nurodytais adresais. Pasikeitus Šalies rekvizitams ir (ar) kontaktiniams duomenimis, Šalis privalo raštu informuoti apie tai kitas Šalis ne vėliau kaip per 3 (tris) darbo dienas nuo duomenų pasikeitimo momento. Šalies pranešimas apie rekvizitų ir (ar) kontaktinių duomenų pasikeitimą laikomas neatsiejama šios Sutarties dalimi. Nepranešusi apie adreso pasikeitimą Šalis atsako už visus su nepranešimu susijusius nuostolius.
10.4. Už Sutarties vykdymą atsakingi asmenys:
	
	Paslaugų teikėjas
	Užsakovas
	Mokėtojas

	Vardas, pavardė, pareigos
	
	
	

	Adresas
	
	
	

	Telefonas
	
	
	

	El. paštas
	
	
	


10.5. Sutartį pasirašantis Paslaugų teikėjo atstovas ir už Sutarties vykdymą atsakingas asmuo patvirtina, jog supranta, kad Lietuvos Respublikos energetikos ministerija Paslaugų teikėjo atstovo ir už Sutarties vykdymą atsakingo asmens duomenis tvarkys teisėto intereso pagrindu, siekiant identifikuoti asmenį, turintį teises atstovauti Paslaugų teikėjui ir jo vardu sudaryti bei vykdyti Sutartį, vykdyti Paslaugų teikėjui taikytinus teisės aktų reikalavimus, įskaitant bet neapsiribojant susijusius su dokumentų archyvavimu, pateikti reikalavimus Paslaugų teikėjui. Sutartį pasirašantis Paslaugų teikėjo atstovas ir už Sutarties vykdymą atsakingas asmuo yra informuoti, kad jų asmens duomenys bus saugomi 10 metų pasibaigus Sutarčiai. Asmenų teises duomenų tvarkymo srityje nustato Bendrasis duomenų apsaugos reglamentas.
10.6. Paslaugų teikėjo pasiūlymas ir Sutartis viešinama Centrinėje viešųjų pirkimų informacinėje sistemoje Viešųjų pirkimų įstatymo 86 straipsnio 9 dalyje nustatyta tvarka.
10.7. Šios Sutarties neatskiriama dalimi laikomi priedai:
10.7.1. 1 priedas – Perkamų paslaugų techninė specifikacija;
10.7.2. 2 priedas – Paslaugų teikėjo pasiūlymas.


	Paslaugų teikėjas




 __________________________
A. V.                                                               


	Užsakovas	

Lietuvos Respublikos 
energetikos ministerija 
Juridinio asmens kodas: 302308327
PVM mokėtojo kodas: ne PVM mokėtojas
Adresas:  
Tel. (0 5) 203 4696; 
El. p. info@enmin.lt
A/s Nr. LT524040063610000385
Lietuvos Respublikos finansų ministerija 
Banko kodas: 40400                    
                        
[bookmark: _Hlk92644447] __________________________
A. V.              


	Mokėtojas

AB „KN Energies“
Juridinio asmens kodas:
110648893
PVM mokėtojo kodas:

Adresas:  Burių g. 19, Klaipėda
Tel. 8 695 40 787
El. p. info@kn.lt
A. s.  LT90 7044 0600 0076 4196
AB SEB bankas
Banko kodas 7044


___________________________
A. V.              

